Mida tähendab Lorde’i lavanimi?
20aastane New Zealandilt pärit laulja ja laulukirjutaja Ella Marija Lani Yelich-O'Connor on laiemale avalikkusele tuntud lavanime all Lorde. Aga mida nimi tähendab ja kust see tuli?
„Tegelikult oli see väga kiire otsus,“ rääkis laulja saates „60 Minutes“. „Täitsa naljakas, mõtlen, et vau, kui oleksin teadnud, et see nimi jääb mulle külge elu lõpuni, siis oleksin selle väljamõtlemisele kulutanud rohkem kui kaks päeva.“
Lorde on nimevalikuga rahul: „Usun, et see oli hea spontaanne valik. Olen üsna uhke, et ma 16aastaselt seda nässu ei keeranud, sest kui oleksin mõelnud välja mingi vinge veidra moodsa nime, mida nüüdseks vihkaksin, oleks see ülimalt ebameeldiv.“
Kuidas ta nime peale siis tuli? „Tollal oli mu kinnisideeks aadlikkus, aristokraatia. Mulle tuli pähe Lord ja selle kõla meeldis mulle. Seejärel mõtlesin, et oleks täitsa lahe panna lõppu E, et see naiselikumaks muuta.“